सामग्री: देश की राजधानी दिल्ली से महज़ 100 किलोमीटर दूर हरियाणा के नूंह ज़िले का भादस गांव. इस गांव का दुर्भाग्य ये है कि आज़ादी के 72 सालों बाद भी यहां लोगों के पास पीने को पानी नहीं है. 

1200 परिवार की आबादी वाले इस गांव में लोग ख़ुद पैसे देकर पानी का टैंकर मंगवाते हैं. पानी को रखने के लिए इन परिवारों ने घर में सीमेंट से बड़े-बड़े चैंबर बनवाए हैं जिसे यहां बोल चाल की भाषा में 'कुंडा' कहते हैं. 

लेकिन कई ऐसे ग़रीब परिवार भी हैं जो पानी के टैंकर नहीं ख़रीद सकते. और ना ही उनके घरों में कुंडा का इंतज़ाम है. ऐसे में इन घरों की महिलाएं मीलों दूर चलकर पानी भरने जाती है. 

दरअसल, मेवात इलाक़े का भूमिगत पानी बेहद खारा है. इस पानी को ना ही पिया जा सकता है और ना ही इसे दूसरे कामों में इस्तेमाल किया जा सकता है. 

समाप्त

लिहाज़ा इस इलाक़े के लोग पानी के टैंकर ख़रीदने और मीलों दूर से पानी ढोने को मजबूर हैं.  

ये कहानी सिर्फ़ भादस गांव की नहीं बल्कि नूंह के नगीना ब्लॉक में पड़ने वाले लगभग सभी गांव की है. 

भादस गांव के कीचड़ से सने रास्तों पर चलते हुए हमारी मुलाक़ात 80 साल की महिला भजरी से हुई. जब हमने उनसे पानी की समस्या के बारे में पूछा तो झट से मेरा हाथ पकड़ लिया और बोलीं घणी परेशानी आए बेटी. पाणी ठीक करा दे बस्ती का. 

अपनी लड़खड़ाती आवाज़ में वो कहती हैं, ''एक बूंद पानी ना है घर में, काहे से नहाये, काहे से पिबे, काहे से रोज़ा राखे. टैंकर नू बुलाये रहे लेकिन ना आया. पूरे घर में देख लो एक बूंद पानी ना है. 15 दिन बाद रमज़ान आ रहा है. गर्मी होती है रोज़ा में, मन होता है कि नहा लें. गंदगी तो नापाक है. लेकिन नहा ही ना पाएँ तो पाक कहां से होवे. घर में हमें 2000 हज़ार पेंशन आवे है, बेटा खोखा (चाय की दुकान) चलात है. कैसे पैसो जुटा कर पानी पीये हैं ये हम ही जाने. 5 दिन हो गए टैंकर वाला पाणी ना दिया. गर्मी में तो मनमाना पैसा देने पर भी पाणी ना मिलेगा. महीने में 5000 रुपये तो देने पड़े हैं. ''  

भादस गांव में रहने वाली 80 साल की भजरी

पास में रखे एक मटके की ओर इशारा करते हुए वह कहती हैं बेटी देख ले बस यही पानी बचो है. आपणा पानी तो हो नहीं हो पा रहो इन पशुअन ने क्या पिलाऊं. 

अपनी बात बीच में ही रोक कर वो अपने पोते को धूप में ना खेलने के लिए कहती हैं ताकि उसे प्यास कम लगे. उन्हें पता है कि यह मटका भर पानी ही उनके टैंकर के इंतज़ार का...\nपिछली सामग्री को संक्षेप में निम्नानुसार किया जा सकता है:
जल ही जीवन है...ये पंक्तियां हमने बचपन के दौरान स्कूली किताबों में पढ़ी हैं. लेकिन क्या हो जब पानी के लिए इंसान को हर दिन एक जंग लड़नी पड़े.